নিউজডেস্ক, বাংলাদেশনিউজ২৪x৭.কম  রাজধানীর যাত্রাবাড়িতে একটি নির্মাণাধীন বাড়ি থেকে ইট পড়ে এক কলা ব্যবসায়ী মারা গেছে। তার নাম নুর আলম (৩৫)। জানা গেছে. সকাল সাড়ে ১০টায় কলা কেনার জন্য নূর আলম যাত্রাবাড়ি ধলবো এলাকায় যায়। ওইসময় দেলোয়ার হোসেনের নির্মাণাধীন  বাড়ি থেকে একটি ইট এসে তার মাথায় পড়ে। এতে সে গুরুতর আহত হয়। ঢাকা মেডিকেল কলেজ হাসপাতালে ভর্তির পর সকাল সাড়ে ১১টায় সে মারা যায়। নিহত নুরহোসেনের গ্রামের বাড়ি কুমিল¬ার ভাঙ্গানগর গ্রামে। তার পিতার নাম মাতু মিয়া সে ৮২/১২/এ, হোল্ডিং-এর যাত্রাবাড়িতে থাকত। অপর এক ঘটনায় বংশাল নবাবকাটরা নাজিমউদ্দিন রোডে একটি স্যান্ডেল তৈরির কারখানায় আগুন লেগে আহত হয়েছে দুই কর্মচারী। এরা হচ্ছে, সুজন (৩০) ও রিপন (২৮)। এদেরকে ঢাকা মেডিকেল কলেজ হাসপাতালের বার্ন ইউনিটে ভর্তি করা হয়েছে।  আহতরা বলেছে, গতকাল দুপুর ১টার দিকে সিগারেটের  আগুনের সাথে স্যান্ডেল তৈরির সলিউশনের সংস্পর্শে আগুনের সূত্রপাত হয়। প্রথমে আহত হয় সুজন। তাকে উদ্ধার করতে গিয়ে আগুনে ঝলসে যায় রিপন। পরে স্থানীয় বাসিন্দারা আহতদের হাসপাতালে নিয়ে যায়।  বংশাল থানার সাব ইন্সপেক্টর আবুল কালাম জানান, যেখানে আগুন লেগেছে তা কোন স্যান্ডেল কারখানা নয়। নকল সেন্ট ও পারফিউম তৈরি করা হচ্ছিল। তারা ঘটনাটি তদন্ত করে দেখছেন।  বাংলাদেশনিউজ২৪x৭.কম/এসআরএস/এসএকে.